**Отчет за дейността на Министерството на регионалното развитие и благоустройството от м. ноември 2014 г. до м. януари 2017 г.**

**Пътна инфраструктура**

**В рамките на двегодишния период на управление на правителството беше завършено строителството на над** **140 км нови автомагистрални участъци и близо 90 км първокласни и второкласни пътища** (по които са разплатени средства общо за 2015 и 2016 г. от над 820 млн. лв.):

* Северна скоростна тангента с дължина 16 км
* Цялата автомагистрала „Марица“ – 66 км
* Автомагистрала „Струма“, Лот 2 и Лот 4 – 52 км
* Изградена беше трилентовата връзка между автомагистрала „Струма“ и ГКПП „Кулата“ - 1,3 км
* Автомагистрала „Хемус“ /пътен възел „Белокопитово“/ - 5 км
* Автомагистрала „Марица“ – връзките при пътен възел "Оризово" при пресичането с автомагистрала "Тракия" и новото дясно платно между гр.Свиленград и Капитан Андреево, с обща дължина 9 км.
* Автомагистрала „Калотина – София“, Лот 1, Западна дъга на Софийския околовръстен път (участъци 1 и 2 ) – 9 км
* Обход на гр. Монтана – 23 км
* Път Е-85 (I-5) „Кърджали - Подкова“ и пътна връзка „Фотиново“ - 34 км
* Обход на гр. Габрово, етап I, с дължина 8 км
* Главна пътна комуникация гр. Смолян – 3,65 км

**Приоритети в процес на изпълнение с обща дължина 340 км:**

**Автомагистрала „Хемус“**

Основен приоритет в програмата на правителството е изграждането на автомагистрала „Хемус“. Продължават активните дейности по изграждане на недовършените участъци. Обявени са две процедури по Закона за обществените поръчки (ЗОП) за избор на изпълнители за проектиране, строителство и консултантски услуги за два участъка с обща дължина 28 км – от Ябланица до Боаза и от пътен възел „Белокопитово“ до пътен възел „Буховци“. Избран е изпълнител за проектирането и строителството на участъка от Ябланица до Боаза. Възложено е препроектиране и избор на трасе за още 50 км от автомагистралата от пътен възел „Ловеч“ до гр. Велико Търново.

**Автомагистрала „Струма“**

Работата по изграждането на автомагистрала „Струма“ е един от важните приоритети на правителството. Това е основният приоритетен пътен проект, заложен за финансиране със средства от европейската солидарност по новата ОП "Транспорт и транспортна инфраструктура" (ОПТТИ), като средствата по приоритетна ос 2 за финансиране на пътна инфраструктура са в размер на 673 млн. евро. Като част от коридор Ориент/Източно Средиземноморие автомагистралата е важен компонент от транс-европейската транспортна мрежа и финализирането й е ключово за икономическото развитие на региона. Към момента са осъществени необходимите действия за осигуряване на условия за изграждане на оставащите участъци от автомагистралата до и след Кресненското дефиле, а именно изготвен е формуляр за кандидатстване за финансиране за участъците, който преминава последни проверки от инициативата JASPERS, както и са сключени строителни договори за някои от участъци.

През 2016 г. започнаха дейностите по изпълнението на участъка „Кресна-Сандански“ с обща дължина 24 км. В момента се провеждат тръжни процедури по ЗОП за избор на изпълнител на строителство и строителен надзор за тунела „Железница“ с дължина от 2 км. В процес на изпълнение е и участъка Благоевград – Крупник.

Участъкът на автомагистрала „Струма“ в района на Кресненското дефиле също е в напреднала фаза на подготовка. През 2016 г. е разработен нов вариант на трасе с изграждане на обход на Кресненското дефиле с едно платно от източната му страна. Новият вариант е включен в обхвата на оценка на въздействието върху околната среда (ОВОС), която е в ход. За успеха на проекта беше изключително важно намирането на алтернативни проектни решения, извън проучваните досега, за участъка в Кресненското дефиле. С оглед намирането на най-адекватното проектно решение активно се води диалог с многобройни организации от неправителствения сектор, университети и БАН. Подготвени са условията за приемане на решение по ОВОС за проекта в първите месеци на 2017 г. Това ще позволи физическата реализация на участъка да започне още през 2017 г. и ефективно да бъдат усвоени всички средства по ОПТТИ.

По оперативна програма „Региони в растеж“ 2014 - 2020 е осигурено финансиране за **строителство, реконструкция и рехабилитация на първокласни, второкласни и третокласни пътища**, които обслужват вътрешнорегионални връзки и осигуряват възможности за развитие на специфичния икономически потенциал. Общият размер на безвъзмездната финансова помощ, която се предостави, е в размер на над 380 млн. лв. В рамките на договорените средства вече са проведени обществени поръчки за избор на изпълнители за строителство и строителен надзор. Предстои през 2017 г. да започне рехабилитацията на 260 км пътища на стойност 200 млн. лв. В допълнение, се очаква одобрението за още 3 проекта на стойност 27 млн.лв. за изпълнението на 48 км пътища.

В процес на изпълнение (етап прединвестиционно проучвание, тръжни процедури, строителство) са пътните проекти за обхода на гр. Габрово и за основния път на гр.Смолян.

**В напреднала фаза на подготовка** са приоритетни проекти с обща дължина от **350 км**. - автомагистрала „Калотина – София“, автомагистрала „Хемус“, автомагистрала „Видин – Ботевград“, автомагистрала „Русе – Велико Търново“ , Южна дъга на Софийския околовръстен път, тунела под връх „Шипка”.

**Ремонти и рехабилитации на участъци от републиканската пътна мрежа:**

Извършените ремонтни и рехабилитационни дейности обхващат пътища и съоръжения с **обща дължина над 1100 км.**

За периода са ремонтирани тунели, виадукти и мостови съоръжения (23 бр.), извършени са укрепителни и обезопасителни дейности на 15 обекта. Общата стойност на посочените дейности възлиза на 472 млн. лв., от които отпуснати от правителството с постановления на Министерски съвет целеви средства за периода са над 266 млн. лв.

Специални средства бяха заделени и вложени за ремонт и рехабилитация на тунели, мостове, виадукти и др. съоръжения по републиканската пътна мрежа. Необходимостта от предприемане на действия в това отношения беше належаща, поради обстоятелството, че ремонтни дейности по тези обекти не са извършвани 35 г. и те не отговарят на изискванията за пътна безопасност. Бяха използвани най-съвременните технологии и вложени средства от над 25 млн. лв. за рехабилитацията на следните съоръжения:

* Тунели – 5 бр.: Тунел „Железница“ на път I-1 (ел. осветление), Траянови врата на автомагистрала „Тракия“, автомагистрала „Хемус“ – тунел „Витиня“ (дясна тръба), тунел „Ечемишка“ (дясна тръба)“.

Рехабилитации и превантивни ремонти са извършени на други 18 съоръжения, като дейностите са на стойност 82 млн. лв. и обхващат: мост на път І-2 Русе-Разград, над р. Бели Лом, с. Писанец; мост на път III-198 (област Благоевград); Аспарухов мост, автомагистрала „Хемус“ – виадукт „Елешница“, виадукти при км 41+160, км 41+400; виадукт „Бебреш“- най-сложният и най-големият; 4 съоръжения при км 380+680, при км 394+340, при 422+020, при 422+225; АМ „Тракия“ – съоръжения при км 9+000, при км 63+000, при км 77+000, при км 136+950, виадукти при км 61+327 и при км 67+027; надлез над път I-6 по път III-5007 Ветрен-Николаево-Конаре км 20+500; ж.п. надлез на км. 14+100 при гара Елин Пелин, път ІІІ-105 „І-1 /Елешница/-Елин Пелин-Гара Елин Пелин-І-8 /Нови хан/“; надлез над ж.п. линия на път II 18 при Казичене от км 32+240 до км 32+680.

**Поддържане на републиканската пътна мрежа**

Общо за 2015 и 2016 г. за текущо поддържане, включително зимно поддържане, на близо 20 хил. км републикански пътища, вложените средства са в размер на над 334  млн. лв.

За зимния сезон 2016-2017 г. са осигурени всички необходими средства за зимна и текуща поддръжка на пътната мрежа. Предприети са всички мерки в тази посока, като е проверена готовността на фирмите, ангажирани със зимното почистване. За това е докладвано пред Министерски съвет, както и пред междуведомствения координационен щаб.

**Внедряване на Електронната система за предоставяне на Европейската услуга за електронно събиране на пътни такси**

Със свое Решение от 11 ноември 2015 г., Министерският съвет одобри въвеждането на смесена система за тол такса за тежкотоварни моторни превозни средства и електронна винетка за леки моторни превозни средства, както и предоставяне на европейски услуги за електронно таксуване. С това решение беше дадено и съгласие за провеждане на процедура за избор на изпълнител за комплексно обслужване при електронно събиране на пътни такси.

Въвеждането на системата за електронно събиране на пътни такси ще осигури по-справедливо разпределение на разходите между ползвателите на пътната мрежа, в зависимост от вида превозно средство и използваните пътища, а не както е в момента - на база „една цена за всички“. Ще се приложи принципът потребителят/замърсителят заплаща, така че тези превозни средства, които най-много увреждат пътищата, да заплащат повече.

С оглед постигане на заложените цели, през м.април 2016 г.стартира търгът за въвеждане на смесена система за плащане на такса за ползване на републиканска пътна мрежа - тол-система за автомобили над 3,5 т. и електронна винетка за автомобили до 3,5 т. Над 8 месеца вече процедурата е блокирана на етап подаване на оферти, като беше няколкократно спирана по жалби на различни компании. В момента процедурата отново е временно спряна, като се очаква произнасяне на Комисията за защита на конкуренцията по последно подадените жалби.

При успешно финализиране на процедурата по ЗОП и избор на изпълнител, който да изгради смесената система за електронно събиране на пътни такси, се очаква внедряването й да започне максимално бързо.

**ОП “Регионално развитие” 2007 - 2013 г.**

Вторият кабинет „Борисов“ завари напълно блокирана оперативна програма „Регионално развитие“ 2007 – 2013 г. След извършен одит от ЕК, през май 2014 г. са спрени плащанията по Приоритетни оси 1 и 3 на ОПРР 2007-2013 г. Стартираха незабавни преговори с ЕК за размразяване, което беше направено през м. февруари 2015 г. и целта програмата да бъде завършена успешно и напълно разплатена, беше постигната:

* Договорени бяха проекти за **3,2 млрд. лв. или 104%** от бюджета на програмата.
* Общо сертифицираните разходи са в размер на **3 млрд. лв. или почти** **96 %** отбюджета на програмата.
* Общо бяха изплатени средства към бенефициентите в размер на **3,3 млрд. лв.**

**През отчетния период:**

* **Приключени** са **1104 бр. проекта**, подобряващи градската среда, регионална инфраструктура и привлекателността на градовете;
* **Обновени** са **1100 сгради** на образователната, социалната и културната инфраструктура;
* **Рехабилитирани и въведени в експлоатация са над 930 км. пътни участъци** (второкласна, третокласна пътна мрежа);
* Осъществена е подкрепа за 253 туристически атракции и продукти ;
* В подкрепа на процеса по деинституционализация на социални услуги за деца в риск са **изградени, оборудвани и обзаведени 132 бр. центрове за настаняване от семеен тип**;
* Осигурените са 334 индивидуални социални жилища;
* Подобрена е инфраструктурата на **66 сгради на здравната инфраструктура, закупено е високотехнологично оборудване на стойност 288 млн. лв.**;
* **Подобрени са 4,7 млн. кв. м. паркова среда**, озеленени площи, детски площадки, а населението, облагодетелствано от обновена градска среда, е 4,4 млн. души;
* **Приключени** са **проекти за интегриран градски транспорт** на шестте големи града в страната (**Варна, Бургас, Стара Загора, Пловдив, Плевен, Русе**). Проектът за интегриран градски транспорт в гр. София в основната си част е приключен, като малка част от дейностите ще бъдат довършени със средства на бенефициента, което ще е обект на проверка от страна на УО. В резултат от реализираните проекти допълнителното население, обслужвано с подобрен градски транспорт, е 275 хил. души; закупени са 256 бр. нови транспортни средства за обществен градски транспорт;
* **Сертифицирани разходи в размер на 1,32 млрд. лв. или 42 % от бюджета на програмата.**
* **Изплатените средства към бенефициенти** в размер на над **877** **млн. лв.,** в т.ч. 13 млн. лв. други публични средства.

**ОП „Региони в растеж“ 2014-2020**

Напълно беше наваксано закъснението в одобряването на Оперативна програма „Региони в растеж“ 2014 – 2020 г., допуснато по време на правителството „Орешарски“:

* **1,4 млрд. лв. ще бъдат инвестирани за градска среда в рамките на 39-те инвестиционни програми на общините – бенефициенти** по приоритетна ос 1 (Столична община, Варна, Пловдив, Бургас, Русе, Стара Загора, Плевен, Благоевград, Велико Търново, Видин, Добрич, Хасково, Пазарджик, Шумен, Сливен, Габрово, Ямбол, Перник, Враца, Ловеч, Кърджали, Смолян, Разград, Казанлък, Асеновград, Монтана, Горна Оряховица, Гоце Делчев, Дупница, Кюстендил, Силистра, Димитровград, Търговище, Лом, Петрич, Свищов, Велинград, Карлово, Панагюрище) и техните инвестиционни програми за изпълнение на политиката по градско развитие. Като такива общините могат сами да оценяват и одобряват предложените за финансиране проекти;
* **Одобрени са инвестиционните програми на всички общини и те вече реализират своите проекти;**
* **Обявени са 11 процедури** за предоставяне на безвъзмездна финансова помощ (БФП) на обща стойност **2,3 млрд. лв.** или **76% от бюджета** на програмата;
* Подадени са общо 473 проектни предложения, включително 39 инвестиционни програми;
* **Сключени са 371 договора** за предоставяне на **безвъзмездна финансова помощ** в размер на **1 517 млрд. лв**. или **50 %** от бюджета на програмата;
* Одобрените за плащане към бенефициенти средства са в размер на 145 млн. лв., или 10 % от договорените средства;
* Сключено е финансово споразумение между МРРБ и „Фонд мениджър на финансови инструменти в България“ ЕАД за управление на средствата за финансови инструменти по Оперативна програма „Региони в растеж“2014-2020 г., възлизащи на 370 млн.лв.
* Сертифицирани са разходи в размер на 104 млн. лв. или 3,5 % от бюджета на програмата.

**Фонд „Солидарност“**

В следствие на наводненията през лятото на 2014 г. в гр. Варна и в гр.Мизия и бедствията от м. януари – началото на м. февруари 2015 г. бяха загубени човешки животи и настъпиха сериозни имуществени щети. За да подпомогне населението в този труден момент, Република България кандидатства пред ЕК за безвъзмездна финансова помощ по Фонд „Солидарност“. Предоставена е помощ в размер на 24 млн. лв. за подпомагане на жертвите от бедствията през 2014 г., а за тези от 2015 г. – над 12 млн. лв. Средствата успешно се усвояват от бенефициентите, като от одобрените за финансиране общо 44 проекта, към настоящия момент 39 са приключили.

**Трансгранично сътрудничество**

Успешно приключи изпълнението на проектите по трите управлявани от МРРБ програми за трансгранично сътрудничество по Инструмента за предприсъединителна помощ за програмен период 2007 – 2013, като към момента няма проекти в риск и няма опасност от загуба на програмни средства:

* По Програма за ТГС по ИПП БЪЛГАРИЯ-СЪРБИЯ с бюджет над 66  млн. лв. бяха сключени общо 155 договора за субсидия с бенефициенти и до момента са разплатени 95% от средствата по нея (близо 63 млн. лв.);
* Общо 138 договора бяха сключени по Програмата за ТГС по ИПП БЪЛГАРИЯ-ТУРЦИЯ с бюджет 57,7 млн. лв. До момента са разплатени близо 90% от средствата по нея, които са в общ размер от над 57  млн. лв.;
* Общият бюджет на Програмата за ТГС по ИПП БЪЛГАРИЯ-МАКЕДОНИЯ е 39 млн. лв. Общо 100 са сключените договори като разплатените средства към бенефициенти са в размер на около 95% от бюджета на програмата (37,4 млн. лв.).

Програмите със Сърбия, Турция и Македония 2014-2020 стартираха успешно, като бяха обявени първи покани за набиране на проектни предложения и сключени първите договори за субсидия - по програмата България-Македония са сключени 45 договора на стойност почти 19 млн. лв., по програмата България-Сърбия са подписани 37 договора на стойност 31 млн. лв., а по програмата с Турция договорите се очаква да бъдат сключени през месец февруари (39 договора на обща стойност 21 млн. лв.).

В допълнение, успешно стартираха и се изпълняват договори и по останалите програми за териториално сътрудничество, в които България участва, а именно - програмите за ТГС Румъния – България и Гърция – България, Програмите за транснационално сътрудничество Дунав и Балкани - Средиземно море, както и програмите за междурегионално сътрудничество - ИНТЕРРЕГ ЕВРОПА, УРБАКТ и ЕСПОН.

**Подкрепа на развитието на регионите**

**Целенасочена инвестиционна програма в подкрепа на развитието на регионите**

Разработен е проект на „Целенасочена инвестиционна програма в подкрепа развитието на Северозападна България, Родопите, Странджа, планинските, полупланинските и граничните слабо развити райони“ като предстои одобряването му от Министерския съвет.

**Финансова децентрализация на местните власти**

Министерският съвет със свое Решение № 735 от 08.09.2016 г. одобри Стратегията за децентрализация за периода 2016-2025 г. и Програмата за нейното изпълнение за периода 2016-2019 г. Стратегията за децентрализация е насочена към прехвърляне на правомощия и функции от централната към местната власт в основни сектори, установяване на оптимално разпределение на ресурси между централното и местното ниво, граждански контрол върху действията на публичните институции, повишаване влиянието на регионалните институции за провеждане на координирана политика за регионално развитие.

**Водоснабдяване и канализация**

**За първи път от 25 години е възобновено строителството на язовири, предназначени приоритетно за питейно битово водоснабдявате с инвестиция от близо 140 млн. лв.:**

* + **яз. Луда Яна и Пречиствателна станция за питейни води** (ПСПВ) към него (община Панагюрище) – строителство: 56 млн. лв.;
  + **яз. Пловдивци и ПСПВ** (община Рудозем) – строителство: 47 млн. лв.;
  + **яз**. **Студена** (община Перник) – 32 млн. лв. за **рехабилитация**, за която ще бъде използван иновативен подход, като дейностите ще се извършват подводно, без спиране на водоподаването за гражданите и без източване на язовира;
  + **ПСПВ Студена** – индикативна стойност на дейностите от 2 млн. лв., като предстои процедура за избор на строител.

**Инвестиции в отрасъл ВиК,** направени по линия на бюджета на МРРБ за изграждане на водоснабдителни и канализационни системи и съоръжения са в размер на **близо 51 млн. лв. и обхващат 23 административни области в страната.** С тях съществено се подобрява състоянието на инфраструктурата и се повишава качеството на предоставяните ВиК услуги на населението.

Министерството на регионалното развитие и благоустройството започна прилагането на **инвестиционна програма „Чисти питейни води“,** по която всяка година са предвидени инвестиции за **20 млн. лв.** от бюджета на министерството в строителство на водопроводи и пречиствателни станции за питейни води в страната. Ще бъдат подкрепяни проекти за подобряване качеството на питейната вода или такива, с чието изпълнение ще се намалят загубите и ще се осигури съответствие с директивите на ЕС в областта на водите.

Разработват се 14 регионални прединвестиционни проучвания, които ще са основа на апликационните форми, с които ще се кандидатства за финансиране от Оперативна програма „Околна среда“ 2014 – 2020 г. Такова проучване вече е направено пилотно за област Смолян.

Направени са предложения за промени в законовата и подзаконовата нормативна уредба, свързани с отрасъл водоснабдяване и канализация, с които да се гарантира социалната поносимост на цените на ВиК услугите, повишаване на ефективността и устойчивост при предоставянето им.

**Реформата в отрасъл ВиК е на финала**. Консолидирани са 21 от 28 области в страната, като по този начин те ще имат възможността да получат нужните средства за инвестиции във ВиК инфраструктурата и ще повишат качеството на предоставяните услуги. В 16 общини не е налице съгласие за консолидиране, с което се лишава населението в тези 7 области на страната от инвестиции във ВиК инфраструктура и повишаване на нивото на услугата.

За подпомагане на министъра на регионалното развитие и благоустройството при провеждане на реформата в отрасъла и в изпълнение на Плана за действие към Стратегията за развитие и управление на водоснабдяването и канализацията в Република България 2014-2023 г. беше създаден Съвет за координация на реформата в отрасъл „ВиК“. Към момента се отчита завършването на трите основни направления на реформата, а именно публична собственост върху ВиК инфраструктурата, договорни отношения с ВиК операторите и планиране развитието на системите с регионални генерални планове. През 2015 г. се изгради материално-техническа база на всички асоциации по ВиК. През 2015 г. и 2016 г. се изготвиха и подписаха договорите между публичния собственик на инфраструктурата, представен от асоциациите по ВиК и ВиК операторите, с които се осигури стопанисването, поддръжката и експлоатацията на ВиК системите и съоръженията за период от 15 години, и се заложиха задължителните инвестиции, които ще се направят от страна на дружествата за развитието на системите.

**Жилищна политика**

За първи път в най-новата история на България правителството стартира мащабна социална програма с първоначален ресурс от 1 млрд. лв. за подобряване на жилищния фонд в страната - Национална програма за енергийна ефективност на многофамилни жилищни сгради (НПЕЕМЖС), приета с Постановление № 18 на Министерския съвет от 2015 г. за приемане на Национална програма за енергийна ефективност на многофамилните жилищни сгради, за условията и реда за предоставяне на безвъзмездна финансова помощ по програмата и за определяне на органите, отговорни за реализацията й.

Програмата е разработена и се реализира в изпълнение на правомощията на министъра на регионалното развитие и благоустройството, регламентирани в Закона за енергийната ефективност (ЗЕЕ). Съгласно чл. 6, т. 3 от ЗЕЕ държавната политика за енергийна ефективност в областта на реализирането на проекти, свързани с обновяване на жилищния сграден фонд и подобряване на енергийната ефективност в жилищните сгради в Република България, се провежда от министъра на регионалното развитие и благоустройството.

Въпреки мащабната антипропаганда по програмата, бяха преодолени резервите на гражданите и в момента програмата се реализира при невероятен успех. Постигнатите резултатите при обновените вече жилища показват намаляване на енергопотреблението между 40% и 60%, което допринася за увеличаване разполагаемия доход на домакинствата.

Програмата е насочена към обновяване на многофамилни жилищни сгради, като с нея се цели чрез изпълнение на мерки за енергийна ефективност да се осигурят по-добри условия на живот за гражданите в многофамилни жилищни сгради, топлинен комфорт и по-високо качество на жизнената среда. Цялостното обновяване на сградите, включващо не само мерки за енергийна ефективност, но и конструктивно укрепване, където е необходимо, удължава живота на сградите, повишава тяхната стойност.

Икономическият ефект от Програмата е свързан с предоставяне на повече възможности на бизнеса за икономическа активност – проектанти, строителен бранш, фирми за технически обследвания, фирми за обследвания за енергийна ефективност, производители на материали и др. Програмата има социален ефект, чрез достъпа на по-голям кръг от потенциални участници, предимно малки и средни фирми в цялата страна, до участие в реализирането й.

**Напредък по програмата** *(данни към 20.01.2017 г.)***:**

* Регистрирани сдружения на собственици в страната – 5760;
* Подадени заявления за интерес и финансова помощ – 4768;
* Одобрени заявления за интерес и финансова помощ - 4159;
* Сключени договори община – сдружение на собственици – 4111;
* Искания за сключване на договори за целево финансиране към Българска банка за развитие АД – 3977;
* Сключени договори за целево финансиране с Българска банка за развитие АД – 2022;
* Сгради със стартирали дейности по обновяване – 1921;
* Сгради със стартирали строително-монтажни работи – 539;
* Сгради, въведени в експлоатация – 228.

С Решение от 18.01.2017 г. Народното събрание даде подкрепа за продължаване на изпълнението на НПЕЕМЖС и на действията на Министерския съвет за увеличаване на финансовия ресурс на 2 млрд. лв. В резултат на това, на заседание на Министерски съвет на 25.01.2017 г. беше прието Постановление на Министерския съвет за изменение и допълнение на Постановление № 18 на Министерския съвет от 2015 г. за приемане на Национална програма за енергийна ефективност на многофамилните жилищни сгради, за условията и реда за предоставяне на безвъзмездна финансова помощ по програмата и за определяне на органите, отговорни за реализацията й. С приетите промени ще се осигури допълнителен финансов ресурс за обезпечаване продължаването на изпълнението на Програмата, която е израз на последователната политика на правителството за подобряване на енергийната ефективност и условията на живот в многофамилните жилищни сгради.

В резултат на ускорена работа от началото на мандата на правителството бяха завършени в пълнота 158 сгради в 34 градски центъра по финансирания със средства от ОПРР 2007-2013 проект „Енергийно обновяване на българските домове“. Поради драстичното забавяне на проекта от правителството „Орешарски“, други 137 сгради от проекта, за които са извършени технически и енергийни обследвания и са изработени инвестиционни проекти, не успяха да бъдат реализирани със средства от оперативната програма. Въпреки това, обновяването на сградите не бе спряно и те бяха прехвърлени за финансиране към НПЕЕМЖС.

**Кадастър**

**Реформата в кадастъра е факт. В резултат от направените усилия, покритието на територията на страната с кадастрална карта ще бъде над 95% до 2019 г. В момента то е 22%.** Услугите с кадастрална информация за над 90% от страната са концентрирани в един административен орган – Агенцията по геодезия, картография и кадастър и ще бъдат предоставяни “на едно гише”; цената на услугите ще бъде 30% по-евтина, вследствие на проведената реформа и въвеждането на електронна услуга за издаване на скици. Очакваният ефект е потребителите да спестят време и средства от редене на опашки или пътуване до населеното място, където се намира имотът.

Част от реформата е приетата от Министерския съвет Концепция за ускорено създаване на кадастрална карта и кадастрални регистри и за ускоряване на процеса по създаване на имотен регистър.

С промените в Закона за кадастъра и имотния регистър от м. юли 2016 г. е регламентирана процедурата за ускорено създаване на кадастрална карта, чрез преобразуване на данните от Картата на възстановената собственост. Създадена е нормативна възможност в процеса на поддържане на кадастрални карти и кадастрални регистри в актуално състояние да бъдат изчистени явните фактически грешки в неурбанизираните територии.

**Кадастрална карта и кадастрални регистри**

В периода м. януари 2015 г. – м.октомври 2016 г. са одобрени кадастралната карта и кадастралните регистри (КККР) на 5 района на гр. София – Илинден, Възраждане, Изгрев, Красно село, Подуяне и летище София (част от район Слатина), на 11 общински центъра – Пещера (част), Белослав, Костинброд, Брегово, Червен бряг, Ново село, Каспичан, Радомир, Казанлък, Кула и Цар Калоян, на 96 населени места, на частта изключваща населените места от землищата на с. Антон, гр. Златица, гр. Пирдоп и с. Душанци, общ. Пирдоп и на с. Челопеч, обл. Софийска и за частта разположена извън границите на урбанизираната територия на землищата в общини Божурище, Самоков (без землището на с. Алино), Сливница, Вълчи дол и Суворово. Приети са кадастралната карта и кадастралните регистри на район Лозенец и район Слатина (останалата част без одобрена КККР), Столична община, гр. Бяла, общ. Бяла, обл. Русе, гр. Свиленград и с. Капитан Андреево, общ. Свиленград и гр. Оряхово, общ. Оряхово, обл. Враца.

След проведени процедури по ЗОП, през 2016 г. са сключени договори за създаване на КККР за землищата на общински центрове гр. Сухиндол, гр. Мездра, гр. Велинград, гр. Чирпан, гр. Белоградчик, гр. Кнежа, гр. Долни Дъбник, гр. Трън, гр. Елена, гр. Горна Оряховица, гр. Грамада, с. Чупрене, гр. Бойчиновци, с. Черноочене, гр. Момчилград, гр. Перущица, гр. Костенец, с. Кайнарджа, с. Ситово, гр. Неделино, гр. Ябланица, и други населени места от области Велико Търново, Габрово, Враца, Видин, Монтана, Плевен, Пазарджик, Благоевград, Ловеч, Кюстендил, Перник и др., както и договори за създаване на КККР на урбанизираните територии на общински центрове гр. Сливница и населени места в общини Сливница и Самоков. Предстои сключването на договори за създаване на КККР на землищата на с. Чавдар и на населени места в общини Мездра и Брезник, както и за създаване на КККР на урбанизираните територии на населени места в общини Пирдоп, Челопеч, Антон, Златица, област София; Вълчи дол и Суворово, област Варна.

**Създаване на специализирани карти и регистри (СпКР) по Закона за устройството на Черноморското крайбрежие**

През отчетния период са приети 39 СпКР на морски плажове и дюни, 29 СпКР на обекти по чл. 6, ал. 4 и 5 от ЗУЧК (крайбрежни езера, острови, лагуни, лимани, влажни зони, брегоукрепителни и брегозащитни системи и съоръжения) и са определени границите на охранителните зони „А” и „Б” на територията на 47 землища.

**Устройствено планиране**

Народното събрание прие законопроекта за изменение и допълнение на Закона за устройство на територията, внесен от Министерският съвет с Решение № 925/04.11.2016 г. Основната му цел е адресиране на основните проблемни области, възпрепятстващи нарастването на инвестициите и постигане облекчаване на административните процедури и намаляване на административната тежест, като едновременно с това се повишат отговорността на общинските администрации и административният контрол върху дейността им, както и отговорността на неправителствения сектор, представен от проектантските браншови организации на архитектите и инженерите и от регистрираните фирми - консултанти в процесите на инвестиционното проектиране и строителството.

Ежегодно от бюджета на МРРБ се заделят 5 млн.лв. за финансово подпомагане изработването на задания и проекти на общи устройствени планове. През 2015 г. и 2016 г. са сключени 183 споразумения за финансово подпомагане изработването на задания и проекти на общи устройствени планове. В съответствие с изискванията на Закона за устройство на Черноморското крайбрежие за осигуряване на територията на 14-те крайбрежни общини с ОУП са изпълнени отделни етапи от изработването на плановете на общините Приморско, Балчик, Каварна, Царево и Бяла. Със заповед на министъра на регионалното развитие и благоустройството е одобрен проект за Изменение на Общ устройствен план на община Созопол, Правилата и нормативите за неговото прилагане и Специфичните правила и нормативи за устройство и застрояване на територии за защита на културно-историческото наследство.

Издадени са 50 разрешения на министъра на регионалното развитие и благоустройството за изработване на подробни устройствени и парцеларни планове и техните изменения обекти на транспортната инфраструктура.

Разгледани са 54 проекта за изменение на общи устройствени планове на общини, подробни устройствени планове – парцеларни планове, ПУП-ПРЗ и техните изменения за обекти на транспортната инфраструктура, енергийни и ВиК обекти.

Издадени са и са влезли в сила 44 заповеди на министъра за одобряване на подробни устройствени планове и изменения на подробни устройствени планове за различни обекти, между които ОУП на община Созопол, транспортни и ВиК обекти.

Издадени са 216 разрешения за строеж и допълнения на издадени разрешения за строеж за обекти на пътната инфраструктура, летища, енергийна и пристанищна пътна инфраструктура.

**Геозащита**

Приета е Национална програма за превенция и ограничаване на свлачищата на територията на Република България, ерозията и абразията по Дунавското и Черноморското крайбрежие 2015-2020 г.

На етап подготовка за кандидатстване по ОП „Околна среда 2014 – 2020“ са проекти за превенция и укрепване на свлачища на обща стойност 60 млн. лв.

С приети от Народното събрание промени в Закона за устройства на територията беше въведена забрана за строителство в свлачищни райони без изградена канализация.

Извършени са 3815 хидрогеоложки, геодезически и промерни измервания на застрашени и засегнати територии от свлачища, срутища, морска абразия и други неблагоприятни геодинамични процеси.

Извършен е и контрол на 217 постъпили в МРРБ инвестиционни намерения в свлачищни райони.

Изпълнени са дейности по регистриране на свлачищните райони и нанасяне на данните в Регистъра на свлачищата в Република България за всички общини.

Предприети са действия за подготовка на техническа документация и стартиране на СМР на 2 обекта в община Бургас – „Укрепване свлачище кв. „Сарафово – етап ІІІ.2“ и „Укрепване свлачище парк „Росенец“, които към момента се изпълняват. Предстои завършване на единия и въвеждането му в експлоатация.

**Строителен контрол**

  Въведени в експлоатация строежи от I, II и III категория – 8 211;

  Извършени проверки на строежи и на строителни книжа – 77 859;

  Издадени административни актове в резултат на осъществен контрол – 1 901;

  Съставени актове за установяване на административни нарушения – 1 328;

  Проведени адмнистративнонаказателни производства – 1 214;

  Премахване на незаконни строежи – 1 638;

  Проведени процедури по издаване на  удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор и отразяване на промени на обстоятелствата по издадено удостоверение – 1 126.

**Разработване на технически нормативни актове и хармонизация с европейското техническо законодателство**

През отчетния период са разработени и приети 4 наредби в областта на строителните продукти, енергийната ефективност на сгради и транспортната техническа инфраструктура. Обнародвани са и 5 наредби в областта на: сградите за обществено обслужване за образование и наука, за здравеопазване и в областта на културата и изкуствата; проектирането, изграждането и експлоатацията на водоснабдителни системи, на хидроизолации и хидроизолационни системи на сгради и съоръжения; за планиране и проектиране на комуникационно-транспортните системи на урбанизираните територии, както и Концепция за промени в националното законодателство, свързани с прилагането на чл. 9 „Достъпност” от Конвенцията на ООН за правата на хората с увреждания по отношение на достъпност на архитектурната среда. Съвместно с други компетентни министерства са разработени и обнародвани наредби в областта на пожарната безопасност на строежи, енергийната ефективност, обследване, сертифициране и енергийни спестявания, както и в областта на пожарната безопасност на строежите, на обектите и съоръженията за производство, пренос и разпределение на топлинна енергия, за сигнализация на пътищата с пътна маркировка и за ограничаване на вредния шум чрез шумоизолиране на сградите при тяхното проектиране и за правилата и нормите при изпълнението на строежите по отношение на шума, излъчван по време на строителството.

В процес на разработване са актове в областта на проектирането, изграждането и поддържането на електрически уредби за ниско напрежение в сгради, на планирането и проектирането на строежи, предназначени за производство, съхранение и търговия на оръжия, боеприпаси, взривни вещества и пиротехнически изделия, на физическата сигурност на строежите, на сигнализацията на пътищата с пътни знаци, на регулиране на движението по пътищата със светлинни сигнали и на техническите изисквания към сградите за защита от радон, както и методика за анализ и оценка на сеизмичния риск.

Изработени са 20 национални приложения и национални изисквания към стандарти, за които са проведени национални допитвания.

**Гражданска регистрация и административно обслужване**

От м. ноември 2014 г. до момента са извършени проверки на подписка в подкрепа произвеждането на 2 национални референдума, 3 национални граждански инициативи, 12 местни референдума и 52 местни граждански инициативи.

Във връзка с проведените на 25.10.2015 г. избори за общински съветници и кметови и национален референдум са отпечатани избирателните списъци за обявяване и гласуване. Проверени са 81 списъка (на 78 партии и 3 коалиции) на избиратели, подкрепящи регистрацията на партии и коалиции в ЦИК за участие в изборите за общински съветници и за кметове. Проверени са и 15 списъка с гласоподаватели, подкрепящи регистрацията на инициативни комитети за участие в информационно-разяснителната кампания в подкрепа на въпроса на националния референдум или на алтернативна позиция. Резултатите от проверките са отразени в протоколи, които са предоставени на ЦИК.

Отпечатани са избирателните списъци за обявяване и гласуване във връзка с изборите за президент и вицепрезидент на Републиката и националния референдум на 06.11.2016 г. Проверени са 29 списъка на избиратели, подкрепящи регистрацията на 12 партии, 5 коалиции и 12 инициативни комитета в ЦИК за участие в изборите за президент и вицепрезидент на републиката. Проверени са и 26 списъка с гласоподаватели, подкрепящи регистрацията на партии, коалиции и инициативни комитети за участие в информационно-разяснителната кампания в подкрепа на въпроса на националния референдум или на алтернативна позиция. Резултатите от проверките са отразени в протоколи, които са предоставени на ЦИК.

**Държавна собственост**

През двегодишния период са проведени процедури и са приети 411 решения на Министерския съвет за промяна в характера на собствеността на имоти - държавна собственост; за безвъзмездно предоставяне на имоти – публична държавна собственост за управление на ведомства и общини; за безвъзмездно прехвърляне правото на собственост върху имоти – частна държавна собственост, на общини; за учредяване на ограничени вещни права върху имоти – държавна собственост, в т.ч. решения на Министерския съвет за изменение и допълнение на такива актове, както и решения на Министерския съвет, чийто съвносител е министърът на регионалното развитие и благоустройството.

Приети са 43 решения на Министерския съвет за отчуждаване на имоти и части от имоти - частна собственост, за държавни нужди, за изграждане на национални обекти.

Издадени са 15 съвместни актове (заповеди) на министъра на регионалното развитие и благоустройството и министъра на финансите за отчуждаване на имоти и части от имоти - частна собственост, за държавни нужди, за изграждане на различни обекти.

Съставени са 123 акта за изключителна държавна собственост (АИДС) и актове за поправка на АИДС за обекти/имоти - изключителна държавна собственост.

**Търговски дружества**

През отчетния период са осигурени условия за ефективно функциониране на 41 броя търговски дружества с над 50 % държавно участие, осъществяващи стопанска дейност, от които 29 броя дружества от сектор „ВиК“.

Във връзка с незадоволителното функциониране на „ВиК“ ЕООД – гр. Добрич са изпълнени действия за неговото оздравяване. През 2016 г. дружеството е преобразувано в акционерно и задълженията му са намалени с 16 млн. лв. В момента се изпълнява план за оздравяване на дружеството.

Други дружества с държавно участие също съществено повишават ефективността си през отчетения период: „ВиК“ ЕООД, гр. Пловдив, отчита към 31.12.2014 г загуба в размер на 956 000 лв., а към 31.12.2015 г. дружеството достига до балансова печалба от 1 090 лв.; през 2014 г. “ВиК” ООД – гр. Кърджали, отчита балансова загуба в размер на 418 хил. лв., а през 2015 г. балансовата му печалба вече е в размер на 368 хил. лв.; „Автомагистрали“ ЕАД, гр. София, отчита през 2014 г. балансова загуба в размер на 680 хил.лв., като балансовата му печалба през 2015 г. е в размер на 2 046 хил.лв.

Прекратена е дейността на ДП “Национална компания „Стратегически инфраструктурни проекти“ и правоприемник на дейността по изграждането на изключително важните обекти – автомагистрала „Хемус“, автомагистрала „Струма“ и автомагистрала „Черно море“ е Агенция „Пътна инфраструктура“.

Заличено е „Научни изследвания по геодезия и фотограметрия“ ЕООД - в ликвидация, гр. София чрез вливане в „Научно-изследователски институт по строителни материали“ ЕООД, гр. София.

Във връзка с повишаване капацитета на „ФЛАГ“ ЕАД да съфинансира изграждането на инвестиционни проекти с бенефициенти общини, през 2015 г. е дадено съгласие за сключване на кредити с банкови институции общо в размер на 54 млн. лева и 20 млн. евро. През 2016 г. е предоставено разрешение за рефинансиране на дълга към ЕБВР в общ размер на 40 млн.лева и 20 млн. евро.

**Концесии**

До м. март 2016 г. дейностите по предоставяне на концесии и отдаване под наем на морските плажове се изпълняваха от Министерството на регионалното развитие и благоустройството. Съгласно приетите изменения в Закона за устройство на Черноморското крайбрежие тези функции вече са в компетенциите на Министерството на туризма.

През 2015 г. и първо тримесечие 2016 г. са сключени 7 договора за концесия и 39 договора за отдаване под наем на морски плажове – обект изключителна държавна собственост.

Извършени са 229 контролни проверки, в резултат на които са издадени 42 акта за административно нарушение.

Постъпилите приходи от дейността са в размер на близо 16,5 млн. лв.

В края на 2015 г. са подготвени и открити 15 процедури за предоставяне на концесии на морски пажове, но са прекратени предвид преминаването на дейността в компетенциите на Министерство на туризма, считано от м. март 2016 г.

В началото на мандата на правителството, само в срок от един месец беше **успешно закрито Министерството на инвестиционното проектиране**, като по този начин **наследеното изкуствено разкъсване на функциите** между две министерства в осъществяването на държавната политика по устройство на територията, координирането на дейността на централните и териториалните органи на изпълнителна власт, на органите на местното самоуправление и местната администрация, и извършването на методическо ръководство и упражняване на контрол върху цялостната дейност по устройство на територията, по устройствено планиране, върху дейността на участниците в инвестиционния процес, както и на дейностите по разрешаване на строителството, приемането и въвеждането в експлоатация на готовите строежи, **бе преустановено.**

**Нормотворческа дейност**

Министерството на регионалното развитие и благоустройството участва активно в законодателния процес в страната с близо 20 законодателни инициативи, които адресират реални предизвикателства пред хората и бизнеса. 19 от проектите вече са приети от Народното събрание, като законопроектите за изменение и допълнение на Закона за устройство на територията, на Закона за кадастъра и имотния регистър, на Закона за пътищата, на Закона за държавната собственост, на Закона за гражданската регистрация, на Закона за регионалното развитие, на Закона за управление на етажната собственост, на Закона за собствеността и др. Разработените и приети подзаконови нормативни актове са близо 80 и покриват всички области на експертиза на МРРБ в т.ч. техническите правила и норми при строителството и въвеждането на европейските изисквания в областта, безопасност и сигнализация на пътищата, енергийната ефективност на сградите, предоставянето на услуги от кадастралната карта и кадастралните регистри, гражданската регистрация и административно обслужване и др.